《暮春江上看白发》
明代·蓝智

啼鹃江上落花初，倦客春深白发疏。每叹乘桴怀凤鸟，独惭把发掣鲸鱼。

孤舟风雨三更梦，一羽云霄万里书。何日山阴寻贺老，清溪归觅旧田庐。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。